รัฐบาลไทย-ข่าวทำเนียบรัฐบาล-“บิ๊กอู๋” กำชับ! กระทรวงแรงงานจัดเต็ม ครบทุกบริการรองรับคนหางาน
วันจันทร์ที่ 11 มิถุนายน 2561
“บิ๊กอู๋” กําชับ! กระทรวงแรงงานจัดเต็ม ครบทุกบริการรองรับคนหางาน
โฆษกแรงงาน เผย พล.ต.อ. อดุลย์  แสงสิงแก้ว รัฐมนตรีว่าการกระทรวงแรงงาน กําชับ เร่งดําเนินการแก้ไขและป้องกันปัญหาการว่างงานปริญญาตรี แจงตัวเลขผลสํารวจผู้สําเร็จการศึกษา ปี 61 คนรุ่นใหม่ต้องการฝึกอาชีพ/ประกอบอาชีพอิสระมากสุด ขณะที่บางส่วนต้องการไปทํางานต่างป
โฆษกแรงงาน เผย พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน กําชับ เร่งดําเนินการแก้ไขและป้องกันปัญหาการว่างงานปริญญาตรี แจงตัวเลขผลสํารวจผู้สําเร็จการศึกษา ปี 61 คนรุ่นใหม่ต้องการฝึกอาชีพ/ประกอบอาชีพอิสระมากสุด ขณะที่บางส่วนต้องการไปทํางานต่างประเทศ ย้ํา กระทรวงแรงงานมีพร้อมทุกบริการรองรับคนหางาน
วันนี้ (11 มิ.ย.61) นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยว่า พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน ได้มีข้อสั่งการให้กระทรวงแรงงานเร่งดําเนินการแก้ไขและป้องกันปัญหาการว่างงานในกลุ่มผู้จบการศึกษาระดับปริญญาตรี ซึ่งจากผลการสํารวจข้อมูลตัวเลขของผู้สําเร็จการศึกษาระดับชั้นมัธยมศึกษาปีที่ 3 – ปริญญาตรี ในปี พ.ศ. 2561 พบว่า มีผู้สําเร็จการศึกษาต้องการฝึกอาชีพ จํานวน 137,263 คน ต้องการประกอบอาชีพอิสระ จํานวน 115,781 คน ต้องการไปทํางานต่างประเทศ จํานวน 89,659 คน และผู้สําเร็จการศึกษามีความประสงค์จะรับงานไปทําที่บ้าน จํานวน 70,694 คน ปัจจุบันมีตําแหน่งงานว่างทั่วประเทศที่นายจ้างต้องการตั้งแต่เดือนมกราคม – พฤษภาคม 2561 มีจํานวนทั้งสิ้น 180,180 อัตรา ในจํานวนนี้ เป็นระดับปริญญาตรี จํานวน 22,345 อัตรา
นางเพชรรัตน์ฯ กล่าวว่า ที่ผ่านมากระทรวงแรงงาน ได้มีบริการแนะแนวอาชีพ แก่นักเรียนที่จะจบการศึกษาระดับมัธยมศึกษาให้ทราบถึงลักษณะอาชีพที่อยู่ในความต้องการของตลาดแรงงาน เพื่อเลือกสาขาที่เรียนต่อระดับปริญญาตรีที่มีตลาดแรงงานรองรับ การส่งเสริมการประกอบอาชีพอิสระ โดยให้บริการแนะแนวทางในการประกอบอาชีพแก่นักศึกษาจบใหม่ เพื่อให้ความรู้ด้านอาชีพ การจัดให้มีการฝึกและทดลองปฏิบัติงานจริง รวมถึงการส่งเสริมการรับงานไปทําที่บ้าน ตัวอย่างเช่น 1) ผู้รับงานไปทําที่บ้านในจังหวัดบุรีรัมย์ ทําการตัดเย็บโบว์ ติดหูกระเป๋า ให้แก่บริษัท นารายณ์อินเตอร์เทรด จํากัด 2) ผู้รับการไปทําที่บ้านในจังหวัดนนทบุรี ตัดเย็บชุดนักเรียน ให้แก่บริษัท น้อมจิต จํากัด 3) ผู้รับงานไปทําที่บ้านในจังหวัดกาญจนบุรี ผลิตกล้วยแปรรูป ให้แก่บริษัท สยาม บานานา จํากัด 4) ผู้รับงานไปทําที่บ้านในจังหวัดนครนายก เย็บผ้าทําความสะอาดเครื่องจักร ให้แก่บริษัท ยูเมค เทรดดิ้ง จํากัด 5) ผู้รับงานไปทําที่บ้านในจังหวัดมุกดาหาร ทําผลิตภัณฑ์ผ้าฝ้าย ส่งร้านภูฟ้า เป็นต้น ซึ่งถือเป็นการสร้างงาน สร้างอาชีพให้แก่ชุมชน กระทรวงแรงงานโดยกรมการจัดหางานยังมีกองทุนเพื่อผู้รับงานไปทําที่บ้าน ให้ผู้ที่สนใจสามารถกู้ไปซื้อวัตถุดิบและอุปกรณ์ในการผลิตได้ ทั้งแบบรายบุคคลและกลุ่มบุคคล โดยตั้งแต่ปี 2558 - พฤษภาคม 2561 ได้ปล่อยกู้รายบุคคล 5 ราย 367 กลุ่ม นอกจากนี้ ยังมีการแนะแนวธุรกิจแฟรนไชส์ หรือผู้ประกอบการรายย่อย (SMEs) ด้านการบริหารจัดการ การคิดต้นทุน การหาทําเลทําธุรกิจ เป็นต้น เพื่อเป็นทางเลือกในการประกอบอาชีพ หรือหากสนใจไปทํางานต่างประเทศ กรมการจัดหางานยังมีบริการจัดส่งไปทํางานต่างประเทศ ลักษณะรัฐต่อรัฐ (G to G) ได้แก่ ไต้หวัน ญี่ปุ่น สาธารณรัฐเกาหลี และอิสราเอล ซึ่งในปี 2561 มีผู้ไปทํางานต่างประเทศ ผ่านกรมการจัดหางาน จํานวนทั้งสิ้นประมาณ 61,899 คน
ทั้งนี้ กระทรวงแรงงาน ยังมีความพร้อมในด้านการบริการต่างๆ เพื่อรองรับการหางานในหลากหลายช่องทาง โดยผู้ที่มีความประสงค์จะหางานสามารถขอเข้ารับบริการผ่านศูนย์บริการจัดหางานเพื่อคนไทย (Smart Job Center), สํานักงานจัดหางานกรุงเทพมหานครพื้นที่ 1 -10, สํานักงานจัดหางานจังหวัดทุกจังหวัดทั่วประเทศ, รถบริการจัดหางานเคลื่อนที่ (Mobile Unit), เว็บไซต์ www.doe.go.th/Smartjob, แอพพลิเคชั่น Smart Job Center บน Smartphone และล่าสุดกับบริการหางานผ่าน Line Application (LINE JOBS) ซึ่งจะมีการลงนามความร่วมมือระหว่างบริษัท ไลน์ คอมพานี (ประเทศไทย) จํากัด และกระทรวงแรงงาน โดยกรมการจัดหางาน ที่กําลังจะเปิดตัวในเร็วๆ นี้ ทุกบริการมีความสะดวกรวดเร็ว สามารถเข้าถึงกลุ่มเป้าหมายได้อย่างทันสมัยและมีประสิทธิภาพ ตามข้อกําชับของ รมว.แรงงาน โดยสามารถสอบถามข้อมูลเพิ่มเติมได้ที่ สายด่วนกระทรวงแรงงาน 1506 ตลอด 24 ชั่วโมง
+++++++++++++++++++++++